Vincent Jules Auriol
Store norske leksikon,Historie,Verdens historie og samtidshistorie,Europa,Frankrikes historie
Vincent Jules Auriol var en fransk politiker (sosialist). Han var Frankrikes president i perioden 1947–1954, under den fjerde republikk.
Auriol var utdannet som jurist, og deputert (folkevalgt) i periodene 1914–1940 og 1945–1947. I 1936–1938 var han medlem av flere regjeringer. Under andre verdenskrig ble han internert for en kort tid av Vichyregjeringen, og tok senere del i motstandsbevegelsen og flyktet i 1943 til Algerie. Han ble visestatsminister i Charles de Gaulles regjering i 1945–1946, president for de grunnlovgivende forsamlinger i 1946, og i desember 1946 ble han valgt til Nasjonalforsamlingens president. Han preget de forhandlinger som ledet til dannelsen av den fjerde republikk og ble selv valgt som den nye republikkens første president i 1947. Les mer i Store norske leksikon statsoverhoder i Frankrike den fjerde republikk